### Beslutning

Kåre Rasmussen, Amalie Nilsson, Josephine Johnsen og Bente Jakobsen kunne tiltræde indstillingen i overensstemmelse med Magistratens anbefaling.

 Martin Danielsen og Villads Madsen ser gerne, at man reducerer den højeste bygning med en etage eller gør tagetagen mere skrå.

 Liv Doris Mathiesen ser gerne, at der sker en tilpasning af byggeriet.

Tilladelse til at opføre etageboligbebyggelse i 5 etager på Nicklas Schultz 53, [adresse] og Karl Kristensen 2, 8200 Aarhus N.

### Resumé

Det ansøgte projekt forudsætter, at de to ejendomme sammatrikuleres, og at den eksisterende ejendom på Nicklas Schultz 53 nedrives.

 Byggeriet opføres som sluttet bebyggelse i gadelinjen som tilstræbt i kommuneplanen, og den øverste etage udformes som en mansardetage. Ansøger har bearbejdet projektet i dialog med stadsarkitekten og Byggeri.

 Der skal foretages en helhedsvurdering af projektet, og projektet har som led i byggesagsbehandlingen været sendt i partshøring hos de omkringboende.

 Der er fremkommet flere indsigelser mod byggeriet, navnlig vedrørende: skyggeforhold, lysforhold, byggeriets højde og omfang, tab af udsigt, tab af ejendomsværdi, indbliksforhold, parkering, indpasningsgrad og byggeprocessen.

 Teknik og Miljø vurderer, at projektet er tilpasset området, at projektet indebærer en god bygningsmæssig helhedsvirkning, samt at generne for nogle af de omboende ikke ligger ud over det forventelige i et midtbyområde, hvor kommuneplanrammen giver mulighed for byggeri i 5 etager.

### Indstilling

At Byrådet godkender det ansøgte projekt og bemyndiger Teknik og Miljø til at meddele de fornødne tilladelser og dispensationer.

### Sagens forløb

22-03-2018 Borgmesterens Afdeling påtegning
Fremsendes til Alex Friis. Borgmesterens Afdeling har ingen bemærkninger til indstillingen.
 03-04-2018 Magistraten
Fremsendes til [adresse] med bemærkning, at Magistraten i mødet den 3. april 2018 anbefaler, at byrådet tiltræder Magistratsafdelingen for Teknik og Miljøs indstilling af 16. marts 2018.
 Rådmand Dorte Paulsen og Villads Madsen tog forbehold.
 18-04-2018 Aarhus Byråd
Sagens behandling blev udsat  i byrådets møde den 18. april 2018.
 02-05-2018 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 2. maj 2018.
 04-06-2018 Teknisk Udvalg
Kåre Rasmussen, Amalie Nilsson, Josephine Johnsen og Bente Jakobsen kunne tiltræde indstillingen i overensstemmelse med Magistratens anbefaling.

 Martin Danielsen og Villads Madsen ser gerne, at man reducerer den højeste bygning med en etage eller gør tagetagen mere skrå.

 Liv Doris Mathiesen ser gerne, at der sker en tilpasning af byggeriet.